Mogulbygninger kjennetegnes av store løkkupler, tynne minarettårn, store haller, høye rektangulære porter med buer innvendig, lange trapper og elegant ornamentikk laget gjennom utskjæringer og inkrustasjon. Andre viktige elementer er djali, eller dekorative gitter av stein, gjerne pyntet med halvedelsteiner. Element fra hinduarkitektur var for eksempel lotusmotiv, kolonnader langs utsiden av byggene og (chhatri) eller åpne paviljonger hentet fra rajasthaniarkitektur.